金花夫人

金花夫人，即金花娘娘、金花聖母，唐人神仙，傳說求子好靈，女人會到金花廟求子。金花誕，四月十七。

大明時傳說，金花係廣州人，原本為巫，好靚女，無嫁人，善通鬼神，當時叫金花小娘。後尾佢浸死湖中，屍幾日都無腐衰，而且有異香，鄉里陳觀見到奇象，就帶人去舉殮，點之見到係人形香木。於是乎，奉為神仙，舊木刻像立祠，湖西立靈應祠，而個湖亦改叫仙湖。祠即後來內城仙湖街清源巷口。 祈子有驗，香火鼎盛。

另有說，金花因睇端午龍舟而浸死。

祠曾經被毁。大明成化五年，巡撫都御史陳濂重建為惠福祠。金花稱為金花普主惠福夫人。

另蘭州亦有金花傳說，叫金花仙姑，都係大明時傳說，見於𦤎蘭縣，與廣州金花唔同，並無話求子應驗。

神仙